CELEX: 62019TN0330
Language: hr
Date: 2019-05-31 00:00:00
Title: predmet T-330/19: Tužba podnesena 31. svibnja 2019. — PNB Banka i drugi protiv ESB-a

12.8.2019   
            
            
               HR
            
            
               Službeni list Europske unije
            
            
               C 270/32
            
         
      Tužba podnesena 31. svibnja 2019. — PNB Banka i drugi protiv ESB-a
      (predmet T-330/19)
      (2019/C 270/34)
      Jezik postupka: engleski
      
         Stranke
      
      
         Tužitelji: PNB Banka AS (Riga, Latvija), CR i CT (zastupnici: O. Behrends i M. Kirchner, odvjetnici)
      
         Tuženik: Europska središnja banka
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  poništi ESB-ovu odluku od 21. ožujka 2019. o predloženom stjecanju kvalificiranih udjela tužiteljâ u ciljnoj banci.
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelji ističu osam tužbenih razloga.
      
                  1.
               
               
                  Prvi tužbeni razlog, koji se temelji na tome da je, u skladu s člankom 22. stavkom 2. Direktive 2013/36/EU (1), razdoblje procjene za ESB isteklo prije donošenja pobijane odluke te da se ESB stoga više nije mogao protiviti predloženom stjecanju.
               
            
                  2.
               
               
                  Drugi tužbeni razlog, koji se temelji na tome da je ESB povrijedio postupak propisan člankom 15. Uredbe o SSM-u (2) i člancima 85. do 87. Okvirne uredbe o SSM-u. (3)
                  
               
            
                  3.
               
               
                  Treći tužbeni razlog, koji se temelji na tome da se pobijana odluka temelji na pogrešnom tumačenju i primjeni kriterija procjene u skladu s člankom 23. Direktive 2013/36/EU i njezinim latvijskim provedbenim propisom.
               
            
                  4.
               
               
                  Četvrti tužbeni razlog, koji se temelji na tome da je ESB povrijedio načelo proporcionalnosti.
               
            
                  5.
               
               
                  Peti tužbeni razlog, koji se temelji na tome da ESB nije uzeo u obzir diskrecijsku prirodu odluke da se usprotivi predloženom stjecanju.
               
            
                  6.
               
               
                  Šesti tužbeni razlog, koji se temelji na tome da je ESB iskrivio relevantne činjenice slučaja.
               
            
                  7.
               
               
                  Sedmi tužbeni razlog, koji se temelji na tome da je ESB povrijedio načela legitimnih očekivanja i pravne sigurnosti.
               
            
                  8.
               
               
                  Osmi tužbeni razlog, koji se temelji na tome da je ESB povrijedio načelo nemo auditor time što nije uzeo u obzir vlastitu odgovornost za gubitak povjerenja u regulatorni postupak.
               
            
         (1)  Direktiva 2013/36/EU Europskog parlamenta i Vijeća od 26. lipnja 2013. o pristupanju djelatnosti kreditnih institucija i bonitetnom nadzoru nad kreditnim institucijama i investicijskim društvima, izmjeni Direktive 2002/87/EZ te stavljanju izvan snage direktiva 2006/48/EZ i 2006/49/EZ (SL 2013., L 176, str. 338.) (SL, posebno izdanje na hrvatskom jeziku, poglavlje 6., svezak 14., str. 105. i ispravak SL 2017., L 20, str. 1.).
      
         (2)  Uredba Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (SL 2013., L 287, str. 63.).
      
         (3)  Uredba (EU) br. 468/2014 Europske središnje banke od 16. travnja 2014. o uspostavljanju okvira za suradnju unutar Jedinstvenog nadzornog mehanizma između Europske središnje banke i nacionalnih nadležnih tijela te s nacionalnim imenovanim tijelima (Okvirna uredba o SSM-u) (ESB/2014/17) (SL 2014., L 141, str. 1.).